Фернанду Песоа
Фернанду Антониу Ногейра ди Сеабра Песоа () е португалски поет и есеист, смятан за един от най-значимите автори в историята на португалската литература. Сравнително слабо известен, докато е жив, той придобива популярност след смъртта си, когато са публикувани повечето му произведения на португалски. Характерно за творчеството на Песоа е широкото използване на хетероними (общо над 70, като най-ярките сред тях са Алберту Каейру, Алвару де Кампуш, Рикарду Рейш и Бернарду Суареш), като само малка част от стиховете му са подписани със собственото му име.

Биография 

Фернанду Песоа е роден на 13 юни 1888 г. в Лисабон. Когато е на 5 години, баща му умира от туберкулоза. Година по-късно умира и брат му и майка му се жени повторно за португалския консул в Дърбан, Южна Африка. Песоа получава първоначалното си образование в Дърбан и Кейптаун, където научава добре английски език. Вдъхновен от английски поети като Уилям Шекспир и Джон Милтън, той започва да пише първите си стихове на английски.

През 1905 Песоа се връща в Лисабон и за известно време е студент по литература. Студентска стачка го принуждава да прекъсне обучението си и той се опитва да учи сам в продължение на една година. След това започва работа, като превежда търговска кореспонденция. През 1914, заедно с други художници и поети като Алмада Негрейруш и Мариу ди Са Карнейру, Песоа участва в създаването на литературното списание Orpheu, пропагандиращо модернизма в португалския културен живот.

Фурнанду Песоа умира през 1935 от цироза, като до края на живота си публикува само една книга на португалски – „Mensagem“ (1934).

Произведения 

 „Mensagem“ (1934)
 „Poesias de Fernando Pessoa“ (1942)
 „Poesias de Álvaro de Campos“ (1944)
 „Poemas de Alberto Caeiro“ (1946)
 „Odes de Ricardo Reis“ (1946)

Издания на български

Източници

Външни препратки 
 Фернанду Песоа в Литературен свят (преводи на негова поезия от Румен Стоянов и Николай Тодоров и критика от Красимира Василева)
 Фернанду Песоа в Литературен клуб (в превод на Румен Стоянов)
 Стихотворения от Алвару д’Кампуш, в превод на Владимир Сабоурин.
 Стихотворения от Алберту Къейру в превод на Владимир Сабоурин
 Оди от Рикарду Рейш, в превод на Владимир Сабоурин
 Владимир Сабоурин, „Алегории на неидентичното: хетеронимията на Фернанду Песоа“, в: Сабоурин, Вл. Изследвания. Литература / Модерност. Теология. Кино, София: Издателство „Графити“, 2000, с. 25 – 42.

Португалски поети
Португалски писатели
Модернизъм
Агностици
Окултисти
Родени в Лисабон
Починали от цироза